શીર્ષક: ઉન્નાવ રેપ અને અકસ્માત કેસ: યૂપી ભાજપે કહ્યું ધારાસભ્યને સસ્પેન્ડ કરેલા છે, પીડિતા અને વકીલની હાલત નાજુક\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સમાચાર સંસ્થા એએનઆઈને તેમણે કહ્યું કે ઉન્નાવ રેપ કેસના આરોપી કુલદીપ સિંહ સેંગરને ક્યારના પાર્ટીમાંથી સસ્પેન્ડ કરવામાં આવેલા છે અને તેઓ સસ્પેન્ડ જ રહેશે. આ મામલે સીબીઆઈ તપાસ કરાવવામાં આવશે. 

Twitter કન્ટેન્ટ પૂર્ણ, 1

બે દિવસ અગાઉ થયેલા અકસ્માતમાં ભાજપના ધારાસભ્ય પર બળાત્કારનો આરોપ મૂકનાર પીડિતાનાં બે સંબંધીઓનાં પણ મોત થયાં છે. પીડિતા અને તેમના વકીલની હાલત ગંભીર જણાવાઈ રહી છે અને તેમનો ઇલાજ લખનૌની હૉસ્પિટલમાં ચાલી રહ્યો છે.

આ મામલે ઉત્તર પ્રદેશ પોલીસે કલમ 302, 307, 506 અને 120-બી મુજબ ફરિયાદ નોંધી છે.

આ ફરિયાદમાં ધારાસભ્ય કુલદીપ સેંગર સહિત 10 લોકોને આરોપી ઠેરવવામાં આવ્યા છે.

ભાજપના ધારાસભ્ય કુલદીપ સેંગર પર અકસ્માતમાં ઘાયલ થયેલાં સગીરા પર બળાત્કાર કરવાનો આરોપ છે.

બળાત્કારના કેસમાં પીડિત અને તેમનાં વકીલ લાઇફ સપોર્ટ સિસ્ટમ પર છે. 

ગઈકાલે પીડિતાનાં માતાએ બીબીસીના સહયોગી સમીરાત્મજ મિશ્રને કહ્યું કે  "આ અકસ્માત નથી. આ બધું જાણીજોઈને કરાવવામાં આવ્યું છે. ધારાસભ્યના માણસો આ બધું કરી રહ્યા છે. અનેકવાર ધમકીઓ આપવામાં આવી છે. સમાધાન કરી લેવાનું દબાણ કરવામાં આવ્યું છે."

"ધારાસભ્ય આ બધુ જેલમાંથી કરાવી રહ્યા છે. ધારાસભ્ય પોતે ભલે જેલમાં હોય પણ એમના માણસો બહાર છે. અમને ન્યાય જોઈએ છે."

ઉન્નાવ રેપ કેસનાં પીડિતાનાં માતા લખનૌની કેજીએમયૂ હૉસ્પિટલના ટ્રોમા સેન્ટરની બહાર હોંશ વગર ફરી રહ્યાં છે. તેઓ મીડિયાના સવાલોનો જવાબ એ રીતે આપે છે કે જાણે ઘડીકવારમાં ઘણું બધું કહી દેવા માગતાં હોય.

પ્રિયંકા ગાંધીની પીએમને અરજ

આજે સવારે કૉંગ્રેસના મહાસચિવ પ્રિયંકા ગાંધીએ વડા પ્રધાન નરેન્દ્ર મોદીને સંબોધીને ટ્વીટ કર્યું હતું કે વડા પ્રધાન, ભગવાનને ખાતર ગુનેગાર અને તેમનાં ભાઈને પક્ષમાંથી હાંકી કાઢો. હજી પણ મોડું નથી થયું.

ભાજપના ધારાસભ્ય કુલદીપ સેંગર સામે બળાત્કારનો આરોપ કરનારા ઉન્નાવ રેપ કેસ પીડિતાને થયેલા અકસ્માત બાદ કુલદીપ સેંગરના રાજીનામાંની માગણી કરવામાં આવી રહી હતી. 

અનેક લોકોએ કુલદીપ સેંગરને પક્ષમાંથી હાંકી કાઢવાની માગણી કરેલી હતી. અગાઉ પૂર્વ મુખ્ય મંત્રી અખિલેશ યાદવે લખનૌમાં હૉસ્પિટલની મુલાકાત લીધી હતી. 

અગાઉ ગઈકાલે પીડિતાની સ્થિતિ જાણવા માટે લખનૌની કેજીએમસી હૉસ્પિટલ પહોંચેલાં દિલ્હી મહિલા પંચનાં અધ્યક્ષ સ્વાતિ માલીવાલે બીબીસી સંવાદદાતા અપૂર્વ કૃષ્ણને કહ્યું કે ''છોકરીની હાલત ખૂબ જ ગંભીર છે. એમને માથાને ભાગે ગંભીર ઈજા થઈ છે અને...